TNP หน้าบาน กำไร Q2/59 เพิ่มขึ้นเกือบเท่าตัว
TNP หน้าบาน กำไร Q2/59 เพิ่มขึ้น 75% อยู่ที่ 13.95 ลบ. จากปีก่อนอยู่ที่ 7.98 ลบ. หลังรายได้การขายและบริการไหลลื่น ขณะเดียวกัน งวด 6 เดือนแรก กำไรเพิ่มขึ้น 69% อยู่ที่ 24.91 ลบ. จากปีก่อน อยู่ที่ 14.76 ลบ.
4 ส.ค. 2559

บริษัท ธนพิริยะ จำกัด (มหาชน) หรือ TNP รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) กำไรสุทธิ 13.95 ล้านบาท หรือมีกำไรสุทธิ 0.02 บาทต่อหุ้น เพิ่มขึ้น 75% จากช่วงเดียวกันของปีก่อน ที่มีกำไรสุทธิ 7.98 ล้านบาท หรือมีกำไรสุทธิ 0.01 บาทต่อหุ้น
ขณะที่ ผลการดำเนินงานช่วง 6 เดือนแรกมีกำไรสุทธิ 24.91 ล้านบาท หรือมีกำไรสุทธิ 0.03 บาทต่อหุ้น เพิ่มขึ้น 69% จากช่วงเดียวกันของปีก่อน ที่มีกำไรสุทธิ 14.76 ล้านบาท หรือมีกำไรสุทธิ 0.03 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรเพิ่มขึ้นเนื่องจาก บริษัทมีรายได้จากการขายและบริการเพิ่มขึ้น
นอกจากนี้ บริษัทประกาศจ่ายปันผลระหว่างการ โดยจ่ายเป็นเงินสดในอัตรา 0.015 บ./หุ้น XD 17 ส.ค. 59 กำหนดจ่าย 2 ก.ย. นี้